CELEX: 52018DP0012
Language: el
Date: 2018-01-17 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με το σχέδιο κανονισμού της Επιτροπής όσον αφορά την τροποποίηση του κανονισμού (ΕΕ) αριθ. 389/2013 της Επιτροπής για τη σύσταση ενωσιακού μητρώου (D054274-02 — 2017/3013(RPS))

19.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 458/76
            
         
      P8_TA(2018)0012
      Απόφαση περί μη διατύπωσης αντίρρησης σε εκτελεστικά μέτρα: σύσταση ενωσιακού μητρώου
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με το σχέδιο κανονισμού της Επιτροπής όσον αφορά την τροποποίηση του κανονισμού (ΕΕ) αριθ. 389/2013 της Επιτροπής για τη σύσταση ενωσιακού μητρώου (D054274-02 — 2017/3013(RPS))
      (2018/C 458/09)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη το σχέδιο κανονισμού της Επιτροπής όσον αφορά την τροποποίηση του κανονισμού (ΕΕ) αριθ. 389/2013 της Επιτροπής για τη σύσταση ενωσιακού μητρώου (D054274-02),
               
            
                  —
               
               
                  έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως τα άρθρα 12 και 19,
               
            
                  —
               
               
                  έχοντας υπόψη τη γνώμη που εξέδωσε στις 30 Νοεμβρίου 2017 η επιτροπή που αναφέρεται στο άρθρο 23 παράγραφος 1 της προαναφερθείσας οδηγίας,
               
            
                  —
               
               
                  έχοντας υπόψη την με ημερομηνία 5 Δεκεμβρίου 2017 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση σχετικά με το σχέδιο κανονισμού,
               
            
                  —
               
               
                  έχοντας υπόψη την με ημερομηνία 11 Ιανουαρίου 2018 επιστολή της Επιτροπής Περιβάλλοντος, Δημόσιας Υγείας και Ασφάλειας των Τροφίμων προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 5α της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2),
               
            
                  —
               
               
                  έχοντας υπόψη τη σύσταση απόφασης της Επιτροπής Περιβάλλοντος, Δημόσιας Υγείας και Ασφάλειας των Τροφίμων,
               
            
                  —
               
               
                  έχοντας υπόψη το άρθρο 106 παράγραφος 4 στοιχείο δ) και το άρθρο 105 παράγραφος 6 του Κανονισμού του,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις κατά τη διάρκεια της περιόδου που ορίζεται στο άρθρο 105 παράγραφος 6 τρίτη και τέταρτη περίπτωση του Κανονισμού του, η οποία έληξε στις 17 Ιανουαρίου 2018,
               
            
                  Α.
               
               
                  λαμβάνοντας υπόψη ότι, για την προστασία της περιβαλλοντικής ακεραιότητας του συστήματος εμπορίας δικαιωμάτων εκπομπής της ΕΕ («ΣΕΔΕ της ΕΕ»), οι φορείς εκμετάλλευσης αεροσκαφών και άλλοι φορείς εκμετάλλευσης στο ΣΕΔΕ της ΕΕ δεν επιτρέπεται να χρησιμοποιούν δικαιώματα εκπομπής που έχουν εκδοθεί από κράτος μέλος έναντι του οποίου υπάρχουν ακυρωθείσες υποχρεώσεις για φορείς εκμετάλλευσης αεροσκαφών και άλλους φορείς, και, για τον σκοπό αυτό, θα πρέπει να ληφθούν τα αναγκαία μέτρα διασφάλισης·
               
            
                  Β.
               
               
                  λαμβάνοντας υπόψη ότι το άρθρο 19 της οδηγίας 2003/87/ΕΚ εξουσιοδοτεί την Επιτροπή να εκδίδει μέτρα όσον αφορά το τυποποιημένο και ασφαλές σύστημα μητρώων, σύμφωνα με την κανονιστική διαδικασία με έλεγχο (ΚΔΕ)·
               
            
                  Γ.
               
               
                  λαμβάνοντας υπόψη ότι η Επιτροπή υπέβαλε επισήμως στο Κοινοβούλιο το σχέδιο κανονισμού της Επιτροπής όσον αφορά την τροποποίηση του κανονισμού (ΕΕ) αριθ. 389/2013 της Επιτροπής για τη σύσταση ενωσιακού μητρώου («το σχέδιο μέτρου ΚΔΕ») στις 8 Δεκεμβρίου 2017, με αποτέλεσμα να ξεκινήσει τότε η τρίμηνη περίοδος ελέγχου εντός της οποίας το Κοινοβούλιο μπορεί να διατυπώσει αντιρρήσεις σχετικά με το εν λόγω σχέδιο πράξης·
               
            
                  Δ.
               
               
                  λαμβάνοντας υπόψη ότι τα μέτρα διασφάλισης στο σχέδιο μέτρου ΚΔΕ θα πρέπει να τεθούν σε ισχύ επειγόντως, με σκοπό την άμεση εφαρμογή τους, ώστε να είναι δυνατή η δωρεάν κατανομή των δικαιωμάτων εκπομπής που λαμβάνονται ως αντάλλαγμα για διεθνή πιστωτικά μόρια ή εκπλειστηριάζονται το 2018, και λαμβάνοντας υπόψη ότι η εξάντληση της τρίμηνης περιόδου ελέγχου που έχει στη διάθεση του το Κοινοβούλιο δεν θα άφηνε επαρκή χρόνο προκειμένου να τεθεί σε ισχύ το σχέδιο μέτρου ΚΔΕ πριν από την έκδοση των δικαιωμάτων εκπομπής για το 2018·
               
            
               
                  1.
               
               
                  δηλώνει ότι δεν αντιτίθεται στο σχέδιο κανονισμού της Επιτροπής·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στην Επιτροπή και, προς ενημέρωση, στο Συμβούλιο.
               
            
         (1)  ΕΕ L 275 της 25.10.2003, σ. 32.
      
         (2)  ΕΕ L 184 της 17.7.1999, σ. 23.